Мікола Садковіч

**Мікола Фёдаравіч Садковіч** (, в. Вусьце, Аршанскі раён, Віцебская вобласьць — , Масква) — беларускі савецкі празаік, кінарэжысэр і кінадраматург. Заслужаны дзяяч мастацтваў БССР (1944). Ляўрэат Дзяржаўнай прэміі СССР (1950).

## Біяграфія
Нарадзіўся ў сялянскай сям’і. Да 1924 жыў разам з бацькамі, працаваў на гаспадарцы. Вучыўся спачатку ў прыходзкай школе, потым у Аршанскім пэдагагічным тэхнікуме. Быў юнкорам газэты «Чырвоная зьмена». У 1924 накіраваны на вучобу ў Маскву, дзе ён скончыў Дзяржаўны тэхнікум кінэматаграфіі (1928), аддзяленьне кінарэжысуры. Працаваў рэжысэрам на Маскоўскай (1928—1933), Адэскай (1933—1936) кінафабрыках, Кіеўскай кінастудыі «Украінфільм» (1936—1941), Ташкенцкай кінастудыі (1941—1942).

У 1942—1945 — кіраўнік Беларускай кінагрупы на Цэнтральнай студыі дакумэнтальных фільмаў у Маскве. З кінагрупай выяжджаў у штаб партызанскага руху на гомельшчыну (1942—1945), а таксама ў Нямеччыну (1945). У 1946 рэжысэр на кінастудыі «Саюздетфильм» у Маскве, галоўны рэдактар і рэжысэр на Цэнтральнай студыі дакумэнтальных фільмаў (1948—1950). Кандыдат у сябры ЦК КПБ (1952—1954). Быў міністрам кінэматаграфіі БССР (1946—1947, 1950), намесьнікам міністра культуры БССР (1953—1956). Дэпутат Вярхоўнага Савету БССР (1947—1959).

## Творчасьць
Друкавацца пачаў у 1948. Пісаў апавяданьні, нарысы. У беларускім друку выступіў у 1948. Пісаў на расейскай мове. Аўтар гістарычнага рамана «Георгій Скарына» (сумесна з Я. Львовым, 1951, папраўленае і дапоўненае ў 1957), «Аповесьць аб ясным Стахоры», апавяданьня «Чалавек у тумане», рамана «Мадам Любоў». Распрацоўваў гістарычную (аповесьць «Фрэскі»), ваенную тэматыку, закранаў праблемы рэчаіснасьці 1950—1960 гадоў. Яго творам уласьцівы дынамізм сюжэта, арыгінальнасьць кампазыцыі і калярытнасьць пэрсанажаў.

## Фільмаграфія

### Рэжысэр
* «Шчасьлівыя кольцы» (1929),
* «Песьня пра першую дзяўчыну» (1930, абодва сумесна з Л. Голубам),
* «» (1939),
* «Дэмакратычная Германія» (1950, сумесна з «Дэфа»).

### Сцэнарыст і пастаноўшчык
* «Майская ноч» (1940, паводле М. Гогаля),
* «Тры гвардзейцы» (1942),
* «Беларускі кінаканцэрт» («Жыві, родная Беларусь»),
* «Вызваленьне Савецкай Беларусі» (1944, абодва з У. Корш-Сабліным).

### Сцэнарыст
* «Міколка-паравоз» (з М. Лыньковым, 1957),
* «Так мы жывем» (1958),
* «Наша зямля» (1960),
* «Ахвяры абвінавачваюць» (1962),
* «Доля жаночая» (1967),
* «Я, Францыск Скарына» (1968) і інш.

Ляўрэат Дзяржаўнай прэміі СССР (1951) за дакумэнтальны фільм «Дэмакратычная Германія».

## Літаратура
* Садковіч Мікола // Беларускія пісьменнікі: Біябібліягр. слоўн. У 6 т. Т. 5. Пестрак — Сяўрук / Б 43 Ін-т літ. імя Я. Купалы АН Беларусі; Беларус. Энцыкл.; Нацыянальны навукова-асветны цэнтр імя Ф. Скарыны. Пад рэд. А. В. Мальдзіса; Рэдкал.: І. Э. Багдановіч і інш. — Мн.: БелЭн, 1995. — С. 104—105. — 480 с ISBN 5-85700-168-4
* Садковіч Мікола / 

Катэгорыя:Нарадзіліся ў Аршанскім раёне
Катэгорыя:Памерлі ў Маскве
Катэгорыя:Беларускія літаратары
Катэгорыя:Беларускія сцэнарысты
Катэгорыя:Савецкія сцэнарысты
Катэгорыя:Беларускія кінарэжысэры
Катэгорыя:Савецкія кінарэжысэры
Катэгорыя:Беларускія драматургі
Катэгорыя:Савецкія рэжысэры
Катэгорыя:Ляўрэаты Сталінскай прэміі
Катэгорыя:Заслужаныя дзеячы мастацтваў БССР
Катэгорыя:Сацыялістычны рэалізм
Катэгорыя:Дэпутаты Вярхоўнага Савету БССР
Катэгорыя:Сябры Саюзу пісьменьнікаў БССР